Pegen hir al levr-mañ da lenn, koulskoude oan bet plijet a-walc'h gant romant kentañ Jean-Christophe Bozec, Seks ha fars… anavezout a reer mat amañ e dro-bluenn hag e zoare-fent, met ne zegasont netra e-keñver ar pezh a oa el levr kentañ. Dister eo ar pennsoñj (ar paotr estren en em lak da c'houarn ur vro, traken gant e deod lampr ha gant itrikoù sotoc'h-sotañ a-vuzul ma troer ar pajennoù…) ha gros eo ar fent ken ez eo. Ar penn-beulke zo bet lakaet da haroz a vesk daveoù istorel ha lennegel eus ur penn d'al levr d'egile, hag an dallentez a ziskouez e-keñver ar santimantoù a vag e "vuiañ-karet" evitañ, pell da lakaat da vousc'hoarzhin, a ro ar santimant da sankañ er vouilhenn…  Ral  eo din kavout ken pout ul levr bennak ! Un hir a hini, pezh zo un namm ouzhpenn dezhañ… evel just eo skrivet en ur brezhoneg aes da lenn, met daoust hag-eñ eo a-walc'h evit saveteiñ ar peurrest ? … ket evidon !